นำตัวหนุ่มลวนลามฝรั่งสาวจนตกเขา ที่กระบี่ ฝากขังศาลแล้ว 
(ภาพจาก : ตร.อ่าวนาง),ตร.นำผู้ต้องหาลวนลามสาวฝรั่งจนตกเขา ได้รับบาดเจ็บสาหัส กระดูกสันหลังหัก ไปทำแผนประกอบคำรับสารภาพ หลังยอมรับ ตำรวจแจ้งข้อหาหนัก ส่งศาลจังหวัดกระบี่ ฝากขังแล้ว,ความคืบหน้ากรณีนางสาว Hannah Michel Gavios อายุ 23 ปี สัญชาติอเมริกัน เกิดพลัดตกเขา เจ้าหน้าที่อุทยานแห่งชาติ หาดนพรัตน์ธารา-หมู่เกาะพีพี เจ้าหน้าที่ชุด ชรป.อ่าวไร่เลย์ ผู้ประกอบการและหน่วยกู้ภัยได้ออกค้นจนพบ นอนอยู่ในหุบเขาระหว่างอ่าวไร่เลย์ กับ อ่าวต้นไทร หมู่ที่ 2 ต.อ่าวนาง อ.เมืองกระบี่ ซึ่งพบว่า ไม่สามารถขยับร่างกายได้ เนื่องจากกระดูกสันหลังหัก และทางเจ้าหน้าที่ได้ควบคุมตัว นายอภัย เรืองวร อายุ 28 ปี ชาว ต.วังมะปรางเหนือ อ.วังวิเศษ จ.ตรัง ซึ่งเป็นผู้แจ้งเหตุว่า มีคนตกเขา และต่อมายอมรับว่า ได้ไปลวนลามทำให้ผู้เสียหายตกใจวิ่งหนีจนพลัดตกเขา,ความคืบหน้า เวลา 11.00 น.วันที่ 3 กันยายน 59 พ.ต.ท.วินัย พูลสวัสดิ์ รอง ผกก.(สอบสวน) สภ.อ่าวนาง อ.เมืองกระบี่ หัวหน้างานสอบสวน พ.ต.ต.สนทรรศ วรรธนะวลัญช์ สารวัตรป้องกันและปราบปราม พร้อมด้วย ร.ต.ท.ทรงพล บุญชัย รอง สว.สอบสวน สภ.อ่าวนาง พร้อมเจ้าหน้าที่ได้นำตัว นายอภัย ไปทำแผนประกอบคำรับสารภาพยังจุดเกิดเหตุ หลังผู้ต้องหาให้การรับสารภาพว่า เป็นผู้กระทำเรื่องดังกล่าว ซึ่งจุดแรก เจ้าหน้าที่นำไปยังย่านแหล่งท่องเที่ยวที่อ่าวไร่เลย์ เป็นสถานที่ที่ผู้ต้องหากับผู้เสียหายพบกัน จากนั้น ผู้ต้องหาอาสาไปส่งยังที่พัก บริเวณอ่าวต้นไทร ซึ่งต้องเดินลัดเลาะไปตามไหล่เขาระดับความสูงประมาณ 50 เมตร,จุดต่อมา บนไหล่เขา ที่ผู้ต้องหาลวนลามทำให้ผู้เสียหายตกใจแล้ววิ่งหนี และจุดที่ 3 ที่ผู้เสียหายพลัดตกลงประมาณ 45 เมตร ซึ่งในจุดนี้ผู้ต้องหาให้การว่า ได้ตามลงไปและพบผู้เสียหายนอนอยู่ไม่สามารถเคลื่อนไหวได้ จึงได้ลูบคลำทำให้ตัวเองถูกกัดที่หู จึงได้ออกจากที่เกิดเหตุ โดยไม่ได้ข่มขืนใดๆ ซึ่งหลังนำไปทำแผนประกอบคำรับสารภาพเสร็จ เจ้าหน้าที่ได้นำตัวมาที่ สภ.อ่าวนาง และแจ้งข้อหา ทำร้ายร่างกายผู้อื่นเป็นเหตุให้ได้รับอันตรายสาหัส กระทำอนาจารผู้อื่น โดยที่ผู้อื่นอยู่ในภาวะที่ไม่สามารถขัดขืนได้ ล่าสุดเวลา 12.30 น. ตำรวจอ่าวนาง ได้นำตัวผู้ต้องหาไปฝากขังต่อศาลจังหวัดกระบี่แล้ว,สำหรับผู้ต้องหานั้น เบื้องต้นพบว่า ได้มาทำงานรับจ้างช่วยขนอุปกรณ์การปีนผาให้กับนักท่องเที่ยว ในส่วนของผู้เสียหายซึ่งเป็นนักท่องเที่ยวสาวนั้น หลังเกิดเหตุแพทย์ รพ.กระบี่ ได้นำเข้าห้องเอกซเรย์ และพบว่ากระดูกไขสันหลังหัก ต้องผ่าตัดโดยเร่งด่วน จึงนำตัวส่งต่อ รพ.กรุงเทพภูเก็ต จ.ภูเก็ต ทำการผ่าตัดเสร็จสิ้น พ้นขีดอันตราย ขณะนี้อยู่ในห้องพักฟื้น,ทั้งนี้ มีรายงานว่า ผู้ประสบเหตุรายนี้ ต้นตระกูลเป็นบุคคลคุณอนันต์ใหญ่หลวงต่อสหรัฐอเมริกา (แอนา จูเลีย คอปเปอร์ ได้ทำงานเพื่อมนุษยชาติ การยุติการเหยียดสีผิว) ต่อมาตระกูลนี้ ได้รับสิทธิการดูแลจากประเทศสหรัฐฯ ส่วนบิดาของผู้ประสบเหตุ Mr.Aaron Gavios เป็นประธานกลุ่มค้าปลีกเครือข่ายในนิวยอร์ก เป็นผู้ทรงคุณวุฒิในสภาเทศบาลมหานครนิวยอร์ก อีกทั้งยังเป็นอาจารย์พิเศษที่มหาลัยโคลัมเบีย
ตร.นำผู้ต้องหาลวนลามสาวฝรั่งจนตกเขา ได้รับบาดเจ็บสาหัส กระดูกสันหลังหัก ไปทำแผนประกอบคำรับสารภาพ หลังยอมรับ ตำรวจแจ้งข้อหาหนัก ส่งศาลจังหวัดกระบี่ ฝากขังแล้ว
ฝรั่งตกเขา,อ่าวไร่เลย์,กระบี่,หนุ่มผู้ต้องหา,ลวนลาม,ตกเขา,สภ.อ่าวนาง,ทำแผนประกอบคำรับสารภาพ,อ่าวต้นไทร,อนาจาร,ศาลจังหวัดกระบี่,ฝากขัง